Antidermis

> "*Det er hvad, der er tilbage af vores kroppe. Vi har udviklet os fra muskler og væv til ren energi. Vi behøver ikke længere at spise eller trække vejret, og vi behøver heller ikke frygte de smerter, der følger med alderdommen. Men det er ikke alt. Hvis en Makutas energi spredes, vil hans bevidsthed forsvinde, og han vil dø. Så det er afgørende at beskytte sig mod skader på vores rustning, der kan tillade vores essens at undslippe.*"
> — Makuta Chirox, *Mutran-krønikerne*
>
>

 **Udtale** | AN-tee-DUR-mis

**Antidermis** er et syntetisk grønsort stof, som er essensen af Makuta-arten. Alle Makutaer, og i forlængelse heraf alle Kraataer og Rahkshier, er lavet af det. Pirakaerne, som gav antidermis dets navn, brugte stoffet til at slavebinde Matoranerne fra Voya Nui. Alligevel var Zaktan den eneste Piraka, der gættede antidermis’ sande natur.

## Historie

De Store Væsener opdagede ved et uheld antideemis som et biprodukt af protodermis' skabelsesproces.
Antidermis er en grønlig-sort, skoldende væske. Det matoranske univers' forsyning af Antidermis blev indeholdt i en pøl på en unavngiven ø i de sydlige ø-kæder. Det var fra denne pøl, at Mata Nui skabte Makuta-arten, og forvandlede hermed flydende antidermis til fast stof.

Kort efter at Teridax overtog kontrollen over Makuta-Broderskabet, udviklede hver Makutas antidermis sig samtidigt til at være gasformig. Bitil var den første til at opdage dette, da han fandt ud af, at han ikke kunne bevæge sine muskler. Chirox tog en prøve af den grønligsorte tåge, som han fandt under Kojols rustning, og ved at analysere den fandt han ud af, at alle Makutaer havde udviklet sig til gasformig antidermis. Teridax fik kort efter Makutaernes rustninger modificeret af Nynrah-Spøgelserne, som tilføjede ekstra lag af protostål for at beskytte skabningernes antidermis.

Da Teridax dystede mod Toa Takanuva, blev Makutaens rustning knust og efterlod kun hans fritsvævende antidermis. Da de seks Pirakaer ankom til Teridax' hule Mangaia for at efterforske Makutaens død, fulgte Teridax Pirakaerne til Voya Nui, hvor han instruerede Zaktan om at konstruere en speciel beholder til at opbevare hans antidermis. Pirakaerne fyldte senere zamor-kuglerne med Teridax' essens og affyrede dem på alle Matoranerne på Voya Nui med undtagelse af seks. Antidermissen fra kuglerne forblev i Matoranernes kroppe og gjorde dem til Pirakaernes slaver. Senere ankom Toa Inikaerne til Voya Nui og befriede Matoranerne ved at skyde zamor-kugler fyldt med energifyldt protodermis på dem. Kongu begyndte også at få en mistanke om at antidermis faktisk var levende, for hans Kanohi Suletu fornemmede noget inde i den. Under kampen mellem Axonn og Brutaka blev Teridax' beholder smadret, og hans antidermis spredtes endnu en gang. Teridax samlede sig selv og fulgte Toa Inikaerne ned ad Snøren, hvor han kortvarigt besatte Matoros krop, og derefter ned i Afgrunden, hvor han besatte en Maxilos-robots krop.

Senere forsøgte Axonn og Brutaka at ødelægge pølen af ​​flydende antidermis, så der ikke kunne skabes flere Makutaer. De to fandt karet, men et voldsomt udbrud trak begge krigere ind i den, og Axonn druknede næsten. Da krigeren kom ud af karet, fandt han Brutaka svævende over tørt land, med revner i sin rustning og udvidet væv nedenunder. Brutaka var omgivet af en kraftaura og hans sind var forbundet med antidermissen. Den sindsforbundne Brutaka talte om Splintringen, Mata Nuis mission om at genforene de knuste fragmenter af Spherus Magna, og om hvordan Mata Nui var nødt til at arbejde sammen med Teridax for at udføre denne opgave. Brutaka er stadig forbundet med antidermis og har adgang til flere Makuta-kræfter, såsom teleportering.

Under krigen mellem Mata Nui-Ordenen og Makuta-Broderskabet, blev Tridax' antidermis frigivet, da hans rustning blev ædt op af en protostålædende virus. Tobduk tilintetgjorde essensen med en hvidglødende stråle af energi fra sin stav.

Alle de Makutaer, der deltog i invasionen af Karda Nui, blev dræbt – og som sådan blev deres antidermis tilintetgjort – i kampene, der førte op til Mata Nuis vækkelse og i de efterfølgende energistorme. I mellemtiden bragte Teridax sin essens ind i Kerneprocessoren under Metru Nui, hvilket gav ham mulighed for at overtage kontrollen over Den Store Ånds robot og det matoranske univers.

Da en Teridax fra et andet univers krydsede over ind i kernedimensionen, sendte Teridax flere Skygge-Takanuvaer for at konfrontere ham og Mazeka. I den efterfølgende kamp blev den alternative Teridax' rustning brdut, og hans antidermis begyndte at lække ud.

Teridax' antidermis blev senere udslettet i slaget på Bara Magna, da Kerneprocessoren blev ramt af en faldende planetoide.

### Alternative universer

#### Sammensmeltningens alternative univers

Makutaerne i dette alternative univers blev også skabt fra antidermis, og det forblev en del af deres substans, selv efter at de lærte at rense sig selv for mørke.

## Egenskaber

Antidermis er et biprodukt fra dannelsen af ​​protodermis. Ligesom potodermis er antidermis i stand til at tage en række forskellige former, herunder metal og kunstigt biologisk væv. Den blev skabt som en væske, og processen med at skabe Makutaer indebærer at tage noget af væsken og omdanne den til en levende form. Som væske og gas er antidermis grønlig-sort i farven.

Da Makutaerne udviklede sig, blev deres antidermis et mærkeligt, grønligt-sort stof et sted mellem energi og gas. Det beskrives som energi, men svæver rundt i fri luft meget lig en gas. Den ubrugte del af den antidermis Makutatne var lavet af lignede en pøl af hvirvlende væske.
Antidermis kan tilintetgøres af intens varme, såsom energien produceret af Tobduks stav.
Det kan også krystallisere, hvis det udsættes for ekstremt lave temperaturer i længere tid. En sådan krystallisering vil dræbe Makutaen. En fritsvævende Makuta kan holde sig sammen ved sin vilje i korte perioder. Men efter omkring to ugers eksponering vil de forsvinde og dø.

Antidermis har nogle få kendte egenskaber, en af hvilke Pirakaerne brugte til deres fordel: den kan kontrollere Matoranere. Selvom antidermis ikke bogstaveligt talt slavebinder Matoranere, gør det dem langt mere modtagelige for forslag. Antidermis styrker også Brutakas art. Da Brutaka faldt i en pøl af flydende antidermis, steg hans kraft i høj grad. Ud over at få mange Makuta-kræfter voksede Brutaka sig så stærk, at hans muskelmasse knækkede hans rustning flere steder. Antidermis smeltede også sammen med eller tog kontrol over hans sind og gav ham viden, som Makutaerne skulle have haft men havde glemt og dikterede hans handlinger efter denne hændelse.

Det eneste kendte stof, der modvirker virkningerne af antidermis, er energifyldt protodermis. Stoffet tilintetgjorde Teridax' energier, da han ikke var bestemt til at transformere, men det efterlod hans ofre uberørte. Toa Inikaerne og Axonn var i stand til at modstå dens slavebindende virkninger gennem egne evner.

Vandets Toaer kan ikke kontrollere flydende antidermis, og Luftens Toaer kan ikke kontrollere gasformig antidermis, fordi begge ligger for fjernt fra protodermis kemisk set.

## Citater

> "*Jeg... vi er essensen af Makuta-arten. Vi ved, hvad de skulle vide, men har glemt. Vi ser fejlen. Fejlene. Så meget at reparere. Men det kan ikke lade sig gøre. Spherus Magna, Splintringen. De tre, der skal være én. De to, der skal gøre dem til én. Han skal huske, han skal bringes til at se, ellers vil rejsen på 100.000 år være forgæves. Han gemmer sig nedenunder og forbereder sig på at møde sin skæbne. Vi skal gå derhen, vi skal rette op på det forkerte. Så mange fejl, før Splintringen kan ende.*"
> — Antidermis gennem Brutaka, *Skæbnekrigen*
>
>

## Trivia

* Antidermis kan regenerere, selvom dele af det spredes eller tilintetgøres, men ikke hurtigt nok til at overleve uden for en beholder.
* Guldrustningen var designet til at tilintetgøre al fast antidermis.
* Det er uklart, om skabninger sammensat af antidermis kan genoplives på Den Røde Stjerne.

## Optrædener

* *BIONICLE Adventures 10: Time Trap* **(FO)**
* *BIONICLE Legends 1: Island of Doom*
* *BIONICLE Legends 2: Dark Destiny*
* *BIONICLE Legends 3: Power Play*
* *BIONICLE Legends 4: Legacy of Evil*
* *BIONICLE Legends 5: Inferno*
* *BIONICLE Legends 7: Prisoners of the Pit*
* *BIONICLE Legends 8: Downfall*
* *BIONICLE Legends 9: Shadows in the Sky*
* *BIONICLE Legends 11: The Final Battle*

**Guides**
* *BIONICLE: Encyclopedia Updated*
* *BIONICLE: Makuta's Guide to the Universe*
* *BIONICLE Ignition 1: If a Universe Ends ...*
* *BIONICLE Ignition 5: In Final Battle*
* *BIONICLE Ignition 9: Battle in the Deep!* **(F)**
* *The Mutran Chronicles* **(F)**
* *Frygtens Føderation* **(N)**
* *Skæbnekrigen*
* *Våbenbrødre*
* *Mørkets regime* **(M)**

**Animationer**
* *Pirak-onlineanimationerne* **(IK)**

## Noter

1. ↑ Oprindeligt havde Greg Farshtey sagt, at Makutaer ikke kunne genoplives efter deres udvikling til gas, da Den Røde Stjerne kræver en fysisk krop, men forud for deres udvikling, ville Makutaer være blevet genoplivet.
Senere sagde Farshtey, at væsener med antidermis slet ikke kan genoplives.
Andre udsagn er tvetydige.

## Referencer

1. ↑ "Chat with Greg Farshtey," side 772, opslag 13183701. LEGO Message Boards.
2. ↑ "Official Greg Discussion," side 187, opslag 7478. BZPower.
3. ↑ "Chat with Greg Farshtey," side 646, opslag 12163955. LEGO Message Boards.
4. ↑ "Chat with Greg Farshtey," side 887, opslag 14525223. LEGO Message Boards.
5. ↑ 5,0 5,1 5,2 "Kapitel 4."

*Skæbnekrigen*.
6. ↑ "Kapitel 7."

*Mutran-krønikerne*.
7. ↑ 7,0 7,1 "Kapitel 6."

*Skæbnekrigen*.
8. ↑ "Official Greg Dialogue," side 227, opslag 9052. BZPower.
9. ↑ 9,0 9,1 "Kapitel 6."

Please specify a work to cite.
10. ↑ 10,0 10,1 "Kapitel 12."

*Mørkets regime*.

Please specify a comic to cite.
12. ↑ "Kapitel 9."

*Ind i mørket*.
13. ↑ "Kapitel 2."

*Kongeriget*.
14. ↑ "Kapitel 9."

*Beboere i mørket*.
*Power Play*. BIONICLE Legends 3, s. 43.
16. ↑ "Farshtey Feed," 2008-12-12. BZPower.
17. ↑ "Official Greg Dialogue," side 206, opslag 8206. BZPower.
18. ↑ "Chat with Greg Farshtey," side 512, opslag 11423957. LEGO Message Boards.
19. ↑ "Official Greg Dialogue," side 285, opslag 11381. BZPower.
20. ↑ "Chat with Greg Farshtey," side 71, opslag 6732282. LEGO Message Boards.
21. ↑ "Chat with Greg Farshtey," side 111, opslag 6952812. LEGO Message Boards.
22. ↑ "Chat with Greg Farshtey," side 111, opslag 6952798. LEGO Message Boards.
23. ↑ "Chat with Greg Farshtey," side 462, opslag 11155611. LEGO Message Boards.
24. ↑ "Chat with Greg Farshtey," side 288, opslag 9265287. LEGO Message Boards.
25. ↑ "Chat with Greg Farshtey," side 289, opslag 9272803. LEGO Message Boards.
26. ↑ "Chat with Greg Farshtey," side 293, opslag 9343911. LEGO Message Boards.
27. ↑ "Chat with Greg Farshtey," side 313, opslag 9687663. LEGO Message Boards.
28. ↑ "Chat with Greg Farshtey," side 657, opslag 12217670. LEGO Message Boards.
29. ↑ "Chat with Greg Farshtey," side 701, opslag 12587996. LEGO Message Boards.
30. ↑ "Chat with Greg Farshtey," side 913, opslag 14635089. LEGO Message Boards.
31. ↑ "Chat with Greg Farshtey," side 250, opslag 8447436. LEGO Message Boards.
32. ↑ "Chat with Greg Farshtey," side 314, opslag 9687709. LEGO Message Boards.
33. ↑ "Chat with Greg Farshtey," side 619, opslag 12011766. LEGO Message Boards.
34. ↑ "Chat with Greg Farshtey," side 622, opslag 12023728. LEGO Message Boards.
35. ↑ "Chat with Greg Farshtey," side 871, opslag 14369035. LEGO Message Boards.

en:Antidermis
de:Antidermis
fr:Antidermis
es:Antidermis